**Rujukan : ANM.PHG.100-1/9/5 ( 7 )**

**Tarikh : 19 April 2020**

Assalamualaikum dan Salam Sejahtera

Y.Bhg Dato’/Tuan/Puan,

**SENARAI PENERIMAAN BEKALAN DAN PERKHIDMATAN (FRN & GRN) YANG MASIH BELUM DISEMPURNAKAN PEMBAYARAN SEHINGGA 31 MAC 2020**

Adalah dengan hormatnya merujuk kepada perkara di atas.

1. Dimaklumkan bahawa, semua Pusat Tanggungjawab (PTJ) adalah dikehendaki untuk membuat pemantauan ke atas penerimaan bekalan dan perkhidmatan (FRN/GRN) secara bulanan. PTJ hendaklah menyempurnakan bayaran bagi penerimaan bekalan dan perkhidmatan (FRN/GRN) selewat-lewatnya pada bulan berikutnya kecuali penerimaan bekalan dan perkhidmatan (FRN/GRN) bulan Disember yang tertakluk kepada tarikh penutupan akhir tahun. PTJ perlu mendapatkan invois daripada pembekal dengan segera bagi transaksi yang telah mempunyai penerimaan bekalan dan perkhidmatan (FRN/GRN) supaya pembayaran dapat diselesaikan.Bagi penerimaan bekalan dan perkhidmatan (FRN/GRN) yang tidak diperlukan, dokumen tersebut hendaklah dibatalkan dengan segera. Penerimaan bekalan dan perkhidmatan (FRN/GRN) yang melibatkan ‘item aset’ pembatalan perlu merujuk kepada Tatacara Perolehan Aset dan Inventori.
2. Sehubungan dengan itu, bersama-sama ini disertakan **senarai penerimaan bekalan dan perkhidmatan (FRN/GRN) yang masih belum disempurnakan pembayaran pada 31 Mac 2020 seperti di Lampiran A** untuk tindakan dan pemantauan oleh PTJ. PTJ juga boleh menyemak senarai dokumen penerimaan bekalan dan perkhidmatan (FRN/GRN) yang masih belum lengkap di portal iGFMAS di bawah ***Modul*** ***Perolehan – Laporan – Laporan Tanggungan Belum Selesai Pesanan Kerajaan.***
3. Kerjasama dan tindakan **SEGERA** adalah diperlukan bagi memastikan penutupan akaun bulanan dan tahunan dapat berjalan dengan lancar. Sebarang pertanyaan lanjut berkaitan perkara ini, pihak Y.Bhg Dato’/Tuan/Puan boleh berhubung terus dengan Unit Pengurusan Dana, JANM Negeri Pahang di talian 09-5915013/5036 & 5037.

Sekian, terima kasih.

**UNIT PENGURUSAN DANA**

**JANM NEGERI PAHANG**